C 64/32
BG
Официален вестник на Европейския съюз
21.2.2023 г.
(13)
С писмо от 1 декември 2022 г.
Латвия е уведомила за промени в националната си таблица за разпределение.
Корекции на топлинния баланс са довели до повишаване на историческото равнище на дейност на подинсталацията за районно отопление към инсталация LV-206234.
(14)
С писма от 8 март 2022 г, 23 март 2022 г., 16 юни 2022 г., 14 октомври 2022 г. и 24 октомври 2022 г. Нидерландия е уведомила за промени в националната си таблица за разпределение.
Източник на топлинна енергия погрешно е бил третиран като допустима топлинна енергия за подинсталацията за топлинна енергия към инсталация NL-366.
В допълнение, не е докладвано за подадена топлинна енергия в подинсталацията за водород към инсталация NL-366.
И двата проблема са коригирани.
Коригирано е историческото равнище на дейност на подинсталацията за топлинна енергия с изместване на въглеродните емисии към инсталация NL-54.
Коригирано е историческото равнище на дейност на подинсталацията за технологичните емисии към инсталация NL-110.
Коригирани са грешки в потреблението на електроенергия и в коефициента на обмен на електроенергия за подинсталацията за стирен към инсталация NL-205924.
Балансът на отпадъчните газове и топлинният баланс също са коригирани за инсталация NL-205924.
Коригирани са несъответствия по отношение на границите и изчисленията за подинсталацията за технологичните емисии към инсталация NL-205926.
(15)
С писмо от 14 ноември 2022 г. Румъния е уведомила за промени в националната си таблица за разпределение.
Корекции на топлинния баланс са довели до понижаване на историческото равнище на дейност за подинсталацията за районно отопление към инсталация RO-207234.
(16)
С писмо от 1 декември 2022 г. Швеция е уведомила за корекции в националната си таблица за разпределение.
Историческото равнище на дейност на подинсталацията за фина хартия без покритие е понижено към инсталация SE-471.
По-ранните данни са включвали непродадени продукти, които впоследствие са върнати в процеса.
Тази част е приспадната от историческото равнище на дейност.
Историческото равнище на дейност на подинсталациите за картон без покритие и с покритие към инсталация SE-475 е понижено.
По-ранните данни са включвали непродадени продукти, които впоследствие са върнати в процеса.
Тази част е приспадната от историческото равнище на дейност.
(17)
Съобщените национални таблици за разпределение са в съответствие с Директива 2003/87/ЕО, Делегиран регламент (ЕС) 2019/331 на Комисията и Решение (ЕС) 2021/355 на Комисията,
РЕШИ:
Член единствен На централния администратор на Дневника на Европейския съюз за трансакциите се дават указания да въведе в Дневника на Европейския съюз за трансакциите корекции в националните таблици за разпределение на Чехия, Дания, Германия, Ирландия, Испания, Франция, Италия, Латвия, Унгария, Нидерландия, Румъния и Швеция с окончателните годишни количества за преходното безплатно разпределяне на квоти за емисии за периода 2021—2025 г., както са определени в приложението.
Съставено в Брюксел на 21 декември 2022 година.
За Комисията Frans TIMMERMANS Изпълнителен заместник-председател